واقع
لواقع هو لمجموع ديال ڭاع لحوايج لي حقيقية و لي كاينة وموجودة وسط هاد الكون و هو لموقابل ديال دكشي لي خيالي ولي مكاينش ولي كاع ما موجود ولا لي ماشي حقيقي وكنستعملو هاد لكلمة باش نعتو على ديك لحالة لوجودية ديال لحوايج وباش نوصفو بلي هي بصح كاينة فهاد لكون أما من ناحية لمادية فراه لواقع كيوصف لينا النيظام كامل بلحوايج لي معروفة فيه وحتا لي مزال ممعروفاش وهنا غيخصنا ضروري نفرقو بين حاجة ممعروفاش فلوجود وبين حاجة مكايناش فلوجود ومن ناحية لفلسفية فراه لواقع كيشير للحالة ديال الحوايج كيما هي و كيما راها موجودة و كاينة فلكون لي ضاير بينا و ماشي للطريقة لي تقدر تتواجد بيها و من الناحية لإپيستيمولوجية لواقع هو هداك لمعنى لي كيتعلق بلفكرة ديال شي حاجة لي عندها شي غاراض فكري ولكن هاد لفكرة خاصها تكون راهنة يعني كاينة دابا حاليا على لعكس ديال لمنظور لعلمي لي كيشوف بلي لواقع مكيشملش غير لأفكار الراهنة لي حقيقية وموجودة دابا ولاكن كيشمل حتا دوك التصورات و لإفترضات ديال الصيونص وهي ديك لحوايج لي كاتتوقع لوجود ديالها الصيونص و ماكانشوفوهاش دابا ولاكن ممكن تولي كاينة بصح منبعد هاد لواقع كيمثلو لينا لوجود و لوجود كيعني هاديك لقدرة ديال تفاعول مع لكون إما بشي طريقة لي مباشرة ولا لي ماشي مباشرة وكاين لي كيخلط بين لواقع ولوجود وكيسحابليه راهما حاجة وحدة ولاكن كول واحد فيهم عندو معنى مختالف على لاخور خصوصا من ناحية لأنطولوجية كيما راه لعكس و لموقابل ديال لواقع هو لخيال